Absolutely Live

Absolutely Live je album američke progresivne rock grupe The Doors koji je izašao u julu 1970. godine. Većina pjesama na ovom albumu je snimljena 1970. godine tokom koncertne turneje ove grupe po SAD-a. 
U to vrijeme Jim Morrison je bio sve izgubljeniji i sve više nezainteresovan za cjelokupnu rock mašineriju. Tokom najvećeg dijela muzičkog materijala na ovom koncertnom albumu, čini se da Jim Morrison ne uzima sebe ni svoje pjesme previše ozbiljno, obraćajući mnogo više pažnje na publiku i čini se da cijeli događaj tretira kao šaradu.
Album je snimio i producirao njihov dugogodišnji producent i saradnik Paul A. Rothchild. Na njemu se nalazi cijela verzija kompozicije "Celebration of the Lizard" čiji je dio "Not to Touch the Earth" objavljen na albumu Waiting for the Sun.
Album Absolutely Live je poslastica za ljubitelje grupe The Doors, jer se na njemu mogu čuti i nekoliko novih pjesama koje nisu bile snimljene na drugim albumima ove grupe poput: "Love Hides," "Build Me a Woman," "Universal Mind," "Dead Rats, Dead Cats," i obrada poznate pjesme Bo Diddley-a "Who Do You Love.
Danas se Absolutely Live može dobiti kao prvi od dva CD albuma The Doors in Concert.

 Spisak pjesama 
 "House Announcer"
 "Who Do You Love?"
 "Alabama Song (Whisky Bar)""
 "Backdoor Man"
 "Love Hides"
 "Five to One"
 "Build Me a Woman"
 "When the Music's Over"
 "Universal Mind"
 "Petition the Lord with Prayer"
 "Dead Cats, Dead Rats"
 "Break On Through"
 "The Celebration of the Lizard"
 "Lions in the Street"
 "Wake Up"
 "A Little Game"
 "The Hill Dwellers"
 "Not to Touch the Earth"
 "Names of the Kingdom"
 "The Palace of Exile"
 "Soul Kitchen"

 Reference 

 Vanjski linkovi 
 Absolutely Live na AllMusicu

Kategorija:Albumi The Doorsa
Kategorija:Albumi iz 1970.